Historio di Eritrea
Ula posibla ancestro di la nuna Homo sapiens vivis en Eritrea 1 milion yari ante nun. Lua skeleto trovesis en Buya. Dum la lasta interglacial epoko, la litoro di Eritrea en Reda Maro okupesis da moderna homi.

La regiono di nun Eritrea konocesis kom rejio di Punt dal anciena Egiptiani, e ja mencionesis en hieroglifi de 25 yarcenti aK. Ol esis intersequante okupita dal Egiptiani, Otomani e Britaniani. En 1869 pos l'inaugureso di la kanalo di Suez, Italia invadis Eritrea e transformis ol en oficala kolonio ye la 1ma di januaro 1890. En 1936 ol divenis parto di Italian Estal Afrika, kune Etiopia e Somalilando.

En 1941 Eritrea havis cirkume  habitanti, inkluzite 70,000 Italiani. L'Etiopiani e la Britaniani ekpulsis l'Italiani la sam yaro, ma la regiono restis protektorato dil Unionita Rejio. Pos la duesma mondomilito Eritrea asociis kun Etiopia e divenis Etiopiana provinco en 1952.

Ye la 1ma di septembro 1961 la Fronto por la Liberigo di Eritrea (FLE) komencis milito kontre Etiopia pri la nedependo di Eritrea qua duris dum 30 yari. Fine, pos plebicito inspektita dal Unionita Nacioni kun 99,83% voti favorebla a la nedependo, Eritrea divenis nedependanta la yaro 1993. La FLE asumis la povo ed instalis guverno di singla partiso, qua duras til nun.

Referi